Nordjyllands Politi afbryder deres fastnet-telefoner fra 09.00 til 12.00 fredag den 18. februar.

Nordjyllands Politi oplyser på deres hjemmeside: Nordjyllands Politi har for nyligt indført en række organisatoriske ændringer i lokalpolitiet - navnlig i Himmerland. Det har nødvendiggjort en mere omfattende central opgradering af vores telefonsystem, sådan at vi også i fremtiden kan betjene borgerne hurtigt og effektivt. Dette betyder, at Nordjyllands Politis fastnet-telefoni vil være afbrudt i tidsrummet: Fredag den 18. februar 2011 fra kl. 09.00 til kl. 12.00 Det henstilles på den baggrund til borgere og samarbejdspartnere, at man ikke kontakter Nordjyllands Politi telefonisk på 96301448 eller 114 i det pågældende tidsrum, med mindre det er strengt nødvendigt. Nordjyllands Politi vil dog fortsat besvare alle opkald i tidsrummet via mobiltelefoner, men med en væsentligt reduceret kapacitet. Anmeldelse af tyveri kan fortsat ske på politi.dk Alarmopkald til 112/alarmcentralen bliver ikke berørt af denne opgradering.